സർഗാലയ ആർട്സ് & ക്രാഫ്റ്റ്സ് വില്ലേജ്

കേരളത്തിലെ കോഴിക്കോട് ജില്ലയിലെ ഇരിങ്ങലിലുള്ള 20 ഏക്കർ (8.1 ഹെക്ടർ) വിസ്തൃതിയിലുള്ള കലാ കരകൗശല ഗ്രാമമാണ് സർഗാലയ.  കേരള ടൂറിസം വകുപ്പ് 2011 ഫെബ്രുവരി 19-ന് 15 കോടി രൂപ ചെലവിൽ  സ്ഥാപിച്ചു. മുൻ ആഭ്യന്തര, ടൂറിസം മന്ത്രി കോടിയേരി ബാലകൃഷ്ണനും ഊരാളുങ്കൽ ലേബർ കോൺട്രാക്ട് സഹകരണ സൊസൈറ്റിയും (യു‌എൽ‌സി‌സി‌എസ്) ചേർന്ന് ഉദ്ഘാടനം ചെയ്തു. കരകൗശല ഗ്രാമം പത്തുവർഷത്തേക്ക് കൈകാര്യം ചെയ്യാനുള്ള കരാർ യു‌.എൽ‌.സി‌.സി‌.എസ്ന് ലഭിച്ചു. 

കേരള സംസ്ഥാന ടൂറിസം അവാർഡ് ദാന ചടങ്ങുകൾ കരകൗശല ഗ്രാമത്തിൽ നടക്കുന്നു. വിവിധ കരകൗശല വസ്തുക്കൾ വിൽക്കുന്ന അറുപതിൽപ്പരം സ്റ്റാളുകൾ സർഗാലയയിലുണ്ട്. പരമ്പരാഗത കരകൗശല വസ്തുക്കളിൽ പുതിയ സാങ്കേതിക വിദ്യകൾ പഠിക്കാൻ കരകൗശല തൊഴിലാളികൾക്ക് പരിശീലനം നൽകുന്ന ക്രാഫ്റ്റ്സ് ഡിസൈൻ ആൻഡ് ടെക്നോളജി ഡെവലപ്മെന്റ് സെന്ററും ഇവിടെയുണ്ട്.

 സർഗാലയ ഇന്റർനാഷണൽ ആർട്സ് & ക്രാഫ്റ്റ്സ് ഫെസ്റ്റിവൽ 
ഡിസംബർ 20 മുതൽ ജനുവരി 5 വരെ വാർഷിക സർഗാലയ ഇന്റർനാഷണൽ ആർട്സ് & ക്രാഫ്റ്റ്സ് ഫെസ്റ്റിവൽ ഇവിടെ നടക്കുന്നു.  സർഗാലയ ഫെസ്റ്റിവലിൽ ലോകമെമ്പാടുമുള്ള  കരകൗശലത്തൊഴിലാളികൾ  രജിസ്റ്റർ ചെയ്യുന്നു.  ദക്ഷിണേന്ത്യയിലെ ഏറ്റവും വലിയ കരകൗശല മേളയായും ഇത് കണക്കാക്കപ്പെടുന്നു.  

 ബോട്ടിംഗ് 
മൂരാട് പുഴയുടെ തീരത്ത് സ്ഥിതിചെയ്യുന്നതിനാൽ ഗ്രാമത്തിൽ വിനോദ ബോട്ടിംഗ് സൗകര്യവുമുണ്ട്. റോയിംഗ്, പാഡിൽ ബോട്ടുകൾ ലഭ്യമാണ്. 

 അവലംബം 

 കൂടുതൽ വായനയ്ക്ക് 




 പുറത്തേക്കുള്ള കണ്ണികൾ 

 Official website
 Sargaalaya Arts and Crafts Village. Keralatourism.org.
വർഗ്ഗം:കേരളത്തിലെ കലകൾ
വർഗ്ഗം:കേരളത്തിലെ വിനോദസഞ്ചാരം
വർഗ്ഗം:Coordinates on Wikidata
വർഗ്ഗം:കരകൗശല പ്രദർശനങ്ങൾ